b'\n_START_ARTICLE_\nAleksandras Lebedevas (1893)\n_START_SECTION_\nBiografija\n_START_PARAGRAPH_\nGim\xc4\x97 1893\xc2\xa0m. lapkri\xc4\x8dio 27 d. Panev\xc4\x97\xc5\xbeyje. T\xc4\x97vas Aleksejus Lebedevas buvo Panev\xc4\x97\xc5\xbeio realin\xc4\x97s mokyklos direktorius. Nuo vaikyst\xc4\x97s t\xc4\x97vas suteik\xc4\x97 daug \xc5\xbeini\xc5\xb3 apie fizik\xc4\x85. 1911 m. baig\xc4\x97 Sankt Peterburgo realin\xc4\x99 mokykl\xc4\x85. 1916 m. baig\xc4\x97 Sankt Peterburgo universiteto fizikos fakultet\xc4\x85. 1919 m. prad\xc4\x97jo dirbti optikos institute. 1922-1926 m. vyresnysis asistentas fizikos katedroje. Dirbo mokslin\xc4\x97je grup\xc4\x97je k\xc5\xabrusioje optinius stiklus, kurie buvo pagaminti 1926 m. ir TSRS nuo 1927 m. nebeimportavo optini\xc5\xb3 stikl\xc5\xb3. 1930 m. devyniems m\xc4\x97nesiams i\xc5\xa1vyko \xc4\xaf komandiruot\xc4\x99 Jungtin\xc4\x97je Karalyst\xc4\x97je, kur dirbo su nobelio premijos laureatu William Henry Bragg, vykd\xc4\x97 elektron\xc5\xb3 difrakcijos ir rentgenostrukt\xc5\xabrinius tyrimus. 1934 m. dalyvavo ekspedicijoje ant Elbruso kalno, kur vykd\xc4\x97 saul\xc4\x97s radiacijos tyrimus. 1935 m. baland\xc5\xbeio 29 d. tapo fizikos ir matematikos moksl\xc5\xb3 daktaru. 1943 m. su savo mokslini\xc5\xb3 tyrim\xc5\xb3 darbo grupe suk\xc5\xabr\xc4\x97 elektronin\xc4\xaf mikroskop\xc4\x85, u\xc5\xbe tai buvo apdovanotas Stalino premija. Taip pat suk\xc5\xabr\xc4\x97 nema\xc5\xbeai elektronin\xc4\x97s optikos prietais\xc5\xb3 taikom\xc5\xb3 medicininiuose tyrimuose. 1944-1952 m. vadovavo elektronikos skirtos gynybos pramonei institutui. 1947 m. Leningrado universiteto elektrofizikos fakulteto katedros vadovas. Nuo 1950 m. su savo mokslini\xc5\xb3 tyrim\xc5\xb3 grupe vykd\xc4\x97 lazerini\xc5\xb3 technologij\xc5\xb3 tyrimus, k\xc5\xabr\xc4\x97 lazerius, kurie buvo diegiami \xc4\xafvairiuose pramon\xc4\x97s sektoriuose. 1950-1956 m. TSRS Auk\xc5\xa1\xc4\x8diausiosios Tarybos deputatas. 1953-1956 m. TSRS Auk\xc5\xa1\xc4\x8diausiosios Tarybos pirmininkas. Mir\xc4\x97 1969\xc2\xa0m. kovo 15 d. Leningrade.'